Diari Oficial de la Generalitat Valenciana


Sumari del DOGV 1282, del 10-04-1990 (1990/817131)

DECRET 53/1990, de 26 de març, del Consell de la Generalitat Valenciana, pel qual s'accepta la cessió, a títol gratuït, de la propietat d'un solar situat en Callosa de Segura, d'una superfície de 10.228,66 m2, realitzada per l'Ajuntament de Callosa de Segura.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/03/26/53/dof/vci/html**

### Dades del document

Número de DOGV
:   1282

Data del DOGV
:   10-04-1990

Secció del DOGV
:   DISPOSICIONS GENERALS

Número del document
:   1990/817131


Data del document
:   26-03-1990

Organisme emissor
:   Conselleria d'Economia i Hisenda

Tipus de document
:   Decret

Decret 53/1990, de 26 de març, del Consell de la Generalitat Valenciana, pel qual s'accepta la cessió, a títol gratüit, de la propietat d'un solar situat a Callosa de Segura, d'una superfície de 10.228,66 m2, realitzada per l'Ajuntament de Callosa de Segura.  
L?Ajuntament de Callosa de Segura, en sessions plenàries celebrades els dies 14 d'agost de 1987 i 28 de setembre de 1989, acordà la cessió gratuïta a la Generalitat Valenciana d'un solar situat en la finca «Los Gutiérrez», en el terme municipal de Callosa de Segura, del qual és propietari l'Ajuntament.  
Aquesta cessió es realitza amb el fi determinant de construir-hi un centre de Formació Professional.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta del solar realitzada en favor de la Generalitat Valenciana.  
D'acord amb el que disposa l?article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió celebrada el dia 26 de març de 1990,  
DECRETE:  
Article 1  
S'accepta la cessió, a títol gratuït, realitzada per l?Ajuntament de Callosa de Segura, del solar següent:  
Solar situat en la finca «Los Gutiérrez», en el terme municipal de Callosa de Segura, d'una superfície de 10.228,66 m2.  
Confronta: nord, camí «Los Gutiérrez»; sud, arrova d'arella; est, resta de propietat municipal; i oest, arrova d'arella.  
El terreny es segrega, perquè d'ara endavant figure com a finca nova i independent, de la finca matriu formada per l'agrupació de les parcel·les següents:  
- Una tafulla, una vuitena i trenta-una braces, igual a catorze àrees, setanta-sis centiàrees i noranta-set decímetres quadrats, amb una caseta ruïnosa i algunes canyes, de terra d'horta blanca en el terme de Callosa de Segura, amb rec de la sèquia major per l'arrova d'arella. Confronta: nord, Maria del Rosario Porcel; est, hereus de José Fullea Hernández i oest i sud, l'arrova d'arella.  
- Terra d'horta blanca en el terme de Callosa de Segura, amb rec de la sèquia major per l'arrova de l'arella. Confronta: llevant, José Guilló; migdia, arrova del seu rec; ponent, José Fullea i nord, amb Maria del Carmen Hernández. Té una superfície de vint-i-tres àrees, setanta centiàrees i cinquanta-sis decímetres, és a dir, dues tafulles.  
- Dues àrees, noranta-sis centiàrees i trenta-dos decímetres quadrats, o dos vuitenes de tafulla, de terra d'horta blanca en Callosa de Segura, amb rec de la sèquia major per l'arrova d'arella. Confronta: nord i est, hereus de José Fullea Hernández; sud, rova d'arella i oest, terra comunal.  
- Tres tafulles, dues vuitenes i vint-i-quatre braces, és a dir, trenta-nou àrees, seixanta-tres centiàrees i vint-i-vuit decímetres quadrats, amb rec per mitjà d'un braçal, en el terme de Callosa de Segura. Confronta: nord, el braçal de Baeza; est, hereus de Francisco Illán; i sud i oest, hereus de José Fullea Hernández.  
- Tres tafulles, sis vuitenes i sis braces, és a dir, quaranta-quatre àrees, setanta-dues centiàrees i quaranta-vuit decímetres quadrats de terra d'horta blanca a Callosa de Segura, amb rec de la sèquia major per l'arrova d'arella. Confronta: nord, Inocencio López, braçal de Baeza pel mig; sud i est, hereus de José Fullea Hernández, per aquest últim punt regadora i sendes pel mig; i oest, la rova del seu rec.  
- Trenta-cinc àrees, cinquanta-una centiàrees i vint-i-un decímetres quadrats, que equivalen a dues tafulles, set vuitenes i trenta-una braces de terra d'horta blanca, en el terme de Callosa de Segura, amb rec de la sèquia major per l'arrova d'arella. Confronta: a l'est, hereus de Francisco Illán; oest, hereus de José Fullea Hernández, senda i regadora en mig i pels punts restants, altres dels mateixos hereus.  
- Cinquanta-quatre àrees, setanta-dues centiàrees i seixanta-sis decímetres quadrats, equivalents a quatre tafulles, quatre vuitenes i trenta braces, que conté una bassa de coure cànem, de terra d'horta blanca a Callosa de Segura, amb rec de la sèquia major per l'arrova d'arella. Confronta: est, hereus de José Guilló i pels altres punts, hereus de José Fullea Hernández i pel límit oest, regadora enmig.  
Article 2  
Aquesta cessió gratuïta del solar esmentat comporta el compromís, per part de la Generalitat Valenciana, de construir-hi un centre de Formació Professional.  
Article 3  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a l'efectivitat de tot el que disposa aquest decret.  
València, 26 de març de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI